गुर्जर - जाति भी पंचायत की मुख्य जाति है। इस जाति का आराध्य देव भगवान देवनाराण है, जिन्होंने शाडू माता की कोख से जन्म लिया था। भगवान देव नारायण का चौथ का बरवाड़ा में भव्य मंदिर स्थित है। इस जाति के लोग सर्वाधिक पूजा देेव नारायण भगवान की करते है। यह जाति शुरू से सम्पन्न एवं विकसित जाति है। ग्राम पंचायत झोंपड़ा में इस जाति का प्रतिशत भी बहुत कम है। गुर्जर जाति में भाई चारे के साथ रहने की परम्परा है वहीं इस जाति में गोठे नामक गीतों का शुरू से प्रचलन चलता आया जो वर्तमान में भी जारी है। झोंपड़ा गाँव में गुर्जर बस्ती में भगवान देवनारायण की मूर्तियां भैरव मंदिर के प्रांगण में विद्यमान है। 

योगी - यह जाति झोंपड़ा गाँव में निवास करती है जो योगी समाज में आती है। इस जाति के रामस्वरूप जोगी ने झोंपड़ा पंचायत का गायन कला में राजस्थान स्तर पर काफी नाम चमकाया है, रामस्वरूप की प्रमुख कैसेट्स में शंकर पार्वती विवाह , राजा भृतहरी की कथा , बाबा रामदेव की कथा एवं नृसी जी रो माहिरो आज सम्पूर्ण राजस्थान में काफी लोकप्रिय है। इस जाति के लोग भगवान शिव माता पार्वती और गोरक्षनाथ के उपासक होते है। 

प्रजापत - पंचायत में प्रजापतों की संख्या बहुत कम है। इस जाति के लोगों का व्यवसाय मिट्टी के बर्तन बनना है। ये लोग हिन्दू धर्म सभी देवी देवताओं को मानने वाले होते है। 

केवट - इस जाति के लोग नौका चलाकर जीवन यापन करते थे लेकिन वर्तमान में पंचायत में इस जाति की संख्या 5 घर तक ही सीमित है। इस जाति के लोग पंचायत में सब्जी बेचकर एवं दूसरे व्यवसाय करके जीवन यापन कर रहे है। 

बैरवा - ग्राम पंचायत में बैरवा समाज भी बहुत कम संख्या में मिलते है वर्तमान में जो भी बैरवा है वो गाँव में मेहनत से पैसे कमाकर अपना निर्वाह कर रहे है। बैरवा समाज माता दुर्गा का उपासक होता है ! इस जाति के लोग बड़े ही ईमानदार एवं भोलेभाले लोग होते है। 

नाई - ग्राम पंचायत में नाई जाति के लोग भी रहते है जो गाँव के लोगों की दाढ़ी एवं बाल की कटाई करते है और जजमानी का कार्य भी करते है, यह लोग पंचायत में मीणा समाज के विवाह एवं महत्वपूर्ण कार्य में जजमानी का कार्य करते है और उनकी दी हुई दक्षिणा पर निर्भर रहकर जीवन का निर्वाह करते है। इस जाति के लोग भगवान विश्वकर्मा के उपासक होते है। 

ब्राह्मण - ब्राह्मण जाति के लोग भी पंचायत में मीणा समाज के महत्वपूर्ण कार्यों में जजमानी का कार्य करते है और दान दक्षिणा लेकर अपना जीवन यापन कर रहे है। इस जाति के लोग वर्तमान में पंचायत में बहुत गरीब स्तर के लोग हैं। यह जाति शुरूआत में बहुत सम्पन्न जाति थी। इस जाति के लोग भगवान विष्णु एवं शिव को सर्वाधिक मानते है। 

राव - इस जाति के लोगों का जीवन भी जजमानी कार्य करता है एवं महत्वपूर्ण कार्यों में ढ़ोल बजाने का काम भी राव जाति के लोग ही करते है। पंचायत में इस जाति के लोग नगण्य के बराबर है। 

हरिजन - पंचायत में इस जाति की संख्या भी बहुत कम है ये लोग बस्ती की दी हुई दान दक्षिणा पर निर्भर रहते है एवं बस्ती के हित में ही हमेशा कार्य करते है। इस जाति के लोग हिन्दू धर्म के सभी देवी देवताओं की पूजा करते है। 

राजपूत - पंचायत में इस जाति की संख्या झड़कुंड गाँव में पाई जाती है ये लोग भी वर्तमान में मेहनत मजदूरी करके अपना जीवन निर्वाह कर रहे है। इस जाति के लोग भगवान राम को सर्वाधिक मानते है वहीं सभी देवी देवताओं को भी पूजते है।

झोंपड़ा गांव के प्रमुख कर्मचारी
भौगोलिकता
अन्य जातियाँ
सिरोही गाँव